b'\n_START_ARTICLE_\nBandera blanca\n_START_PARAGRAPH_\nLa bandera blanca \xc3\xa9s una bandera de color blanc, s\xc3\xadmbol internacional de pau normalment utilitzat en per\xc3\xadodes b\xc3\xa8l\xc2\xb7lics o en conflictes. Pot significar diverses coses, entre les quals rendici\xc3\xb3, soluci\xc3\xb3 parlamental, alto el foc o la fi d\'hostilitats._NEWLINE_Est\xc3\xa0 reconeguda per la Confer\xc3\xa8ncia de la Haia de 1899. Anteriorment a aquesta data el s\xc3\xadmbol de la bandera blanca estava protegit pel tractat internacional i, per tant, es va convertir en un costum del dret internacional.\n_START_SECTION_\nOr\xc3\xadgens\n_START_PARAGRAPH_\nVa ser utilitzada com a s\xc3\xadmbol per a la capitulaci\xc3\xb3 durant la dinastia Han (220 DC). Durant l\'Imperi Rom\xc3\xa0 l\'historiador T\xc3\xa0cit va fer esment de l\'\xc3\xbas de la bandera blanca com a s\xc3\xadmbol de la rendici\xc3\xb3 dels legionaris l\'any 109 DC; abans d\'aix\xc3\xb2, els romans indicaquen la seva rendici\xc3\xb3 posant-se els escuts sobre el cap._NEWLINE_El seu \xc3\xbas ha estat diferent en els diversos continents. Per exemple, l\'explorador portugu\xc3\xa8s Gaspar Correia va argumentar que l\'any 1502 (tal com va escriure posteriorment el 1550) el pr\xc3\xadncep indi samorin de Kozhikode va enviar alguns negociadors equipats amb un drap blanc lligat a un pal com a s\xc3\xadmbol de la pau pel seu enemic Vasco da Gama._NEWLINE_El 1625, el jurista Hugo Grotius en parla en el seu llibre De iure belli ac pacis ("Les lleis de la guerra i de la pau", un dels textos fonamentals del dret internacional), reconeixent-lo com a un "signe t\xc3\xa0cit de crida a parlamentar, i ser\xc3\xa0 tan obligatori com si s\'express\xc3\xa9s amb paraules."'